གསེར་ཐུབ་ཀྱི་འཕེལ་གདུང་རེའི་ནང་གཟུངས་དང་བཅས་པ་བཞུགས་སུ་གསོལ
བ་ལ།ཡེ་ཤེས་གཟིགས་པའི་སྐྱེས་བུ་དམ་པ་རྣམས་ཀྱིས་བྱ་བ་ལས་ཀྱི་འཁོར་ལོས་བསྐྱེད་བསྲིངས་པའི་རྟེན་ལ་རབ་གནས་རང་བཞིན་གྱིས་ཆགས་པ་ཆོས་ཉིད་ཡིན་པའི་སྟེང་།བཅོམ་ལྡན།
འདས་དེ་བཞིན་གཤེགས་པ་རྡོ་རྗེ་མི་བསྐྱོད་པ་དང་།རྟག་པ་ཧེ་རུ་ཀ་ལ་སོགས་པ་རིགས་ཀྱི་རྒྱལ་པོ་ཡོངས་རྫོགས་འདུས་པ་རྒྱལ་བ་ཞི་ཁྲོའི་དཀྱིལ་འཁོར་ཆེན་པོར་རབ་ཏུ་གནས་པས་བལྟར་མི་བཟོད་པའི་
གཟི་བྱིན་གྱི་དཔལ་དུ་འབར་ཞིང་འགྲོ་བ་ལྷ་དང་བཅས་པའི་ཉེར་འཚོ་དམ་པར་ལྷུན་ཆགས་པའོ།།དེ་ནས་རིང་པོ་མ་ལོན་པའི་གནས་སྐབས་ན་དམ་པ་དེ་ཉིད་ཞི་བ་ཆེན་པོའི་གྲོང་ཁྱེར་དུ་གཟིམས་པའི་དགོངས་རྫོགས་
དདངོས་ཅག་དང་སློབ་མར་གྱུར་པ་རྣམས་ནས་སྒོ་གསུམ་གྱིས་བརྩོན་པ་ཆེན་པོའི་སྲི་ཞུ་མི་ལྷོད་པས་ཀུན་ནས་བླངས་ཤིང་།ཁྱད་པར་དུ་སྐུ་གསུང་ཐུགས་ཀྱི་རྟེན་བཞེངས་ཀུན་གྱི་མདོ་དོན་གཟུངས་འབུལ་

དང་རབ་གནས་ཀྱི་བྱ་བ་ཁོ་ན་ལ་རག་ལུས་པ་ཉིད་དུ་ངེས་ན།དེའི་གནས་ལ་བློ་གྲོས་ཀྱི་སྣང་བ་མུན་པའི་གཟེབ་ལས་གྲོལ་བའི་རྫོགས་ཆེན་པ་རང་བྱུང་རྡོ་རྗེ་འཇིགས་མེད་གླིང་པས་སྲོག།
ཤིང་གིས་མཚོན་གཟུངས་ཀྱི་བྱ་བ་དང་བྱེད་པ་ཐམས་ཅད་སློབ་དཔོན་ཆེན་པོ་ཀླུ་སྒྲུབ་ཞབས་དང་།ཛེ་ཏ་རིའི་རྒྱ་གཞུང་ལ་བརྟེན་ནས་ཁུར་དུ་བཟོད་པར་མཛད་ཅིང་དེའི་ཡན་ལག་ཏུ་དགེ་འདུན་འདུ་བ་དང་།སྔགས
སྡེསྤེལ་བའི་བཅའ་གཡང་ཉམས་སུ་བསྟར་བའི་རྟེན་འབྲེལ་མངོན་དུ་གྱུར་པའི་གཟུགས་སྐུའི་སྣང་བ་ཇི་ལྟར་བྱོན་པ་ནི།གཡས་ཕྱོག་ན་གངས་རིའི་ཁྲོད་དུ་དམ་པའི་ཆོས་འདུལ་བའི་བསྟན་པ་རིན་པོ་ཆེ་འབྱུང་བའི་
རྩ་ལག་དམ་པར་གྱུར་ཅིང་དབུ་མ་རང་རྒྱུད་པའི་པཎྜི་ཏ་ཆེན་པོ་མཁན་ཆེན་ཞི་བ་འཚོ།གཡོན་ཕྱོགས་ན་ལྗོངས་འདིར་རྒྱལ་བའི་བསྟན་པ་རིན་པོ་ཆེ་མགྲོན་པོར་འབོད་པ་ལ་ཆོས་རྒྱལ་མྱ་ངན་མེད་ཀྱི་བརྟུལ་ཞུགས་འཛིན་
པ་ལྷ་བཙན་པོ་ཁྲི་སྲོང་ལྡེའུ་བཙན།གཡས་གཡོན་དུ་དབང་པོ་བཞི་གནས་སུ་དག་པའི་ངོ་བོ་བྱང་ཆུབ་སེམས་དཔའ་བྱམས་པ།སྒྲིབ་པ་རྣམ་སེལ་འཇམ་དཔལ།ཕྱག་ན་རྡོ་རྗེ་སྟེ་ཕྱིའི་སེམས་དཔའ་བཞི།རྣམ
པར་ཤེས་པ་བཞི་གནས་སུ་དག་པའི་ངོ་བོ་ནམ་མཁའི་སྙིང་པོ།ས་སྙིང་།སྤྱན་རས་གཟིགས།ཀུན་ཏུ་བཟང་པོ་སྟེ་ནང་གི་སེམས་དཔའ་བཞི་རྣམས་ལས་ཉེ་བའི་སྲས་བརྒྱད།གང་གིས་བྱང་ཆུབ་ཆེན་པོར་ཐུགས

བསྐྱེད་པའི་ཚེ་རང་གི་མཚན་ཙམ་ཐོས་པས་ཀྱང་ལས་དང་སྒྲིབ་པ་ཟད་པར་སྨོན་ལམ་བཏབ་པའི་བཅོམ་ལྡན་འདས་དཔལ་རྡོ་རྗེ་སེམས་དཔའ་རྣམས་ཏེ་འདི་རྣམས་ཀྱི་ནང་བཞུགས་ཀྱི་གཙོ་བོར་རིང་བསྲེལ་རྣམ་པ་བཞི།
ལས་ཆོས་སྐུའི་རིང་བསྲེལ་རྣམས་སྲོག་ཤིང་གི་ངོས་ལ་ཐེག་པ་དང་རྒྱུད་སྡེའི་གོ་རིམ་མ་འཆོལ་བར་བཞུགས་སུ་གསོལ།ཀུན་ལ་དེ་བཞིན་གཤེགས་པའི་འཕེལ་གདུང་དང་ཐབས་ཤེས་པདེ་སྟོང་གི་རིལ་བུ་ཨ་རྒྱ་ཅན་རེ་རེ།
གཞན་རྒྱ་བོད་ཀྱི་སྐྱེས་ཆེན་པ་ཎ་གྲུབ་མང་པོའི་གདུང་དང་སྐུ་བལ་གྱི་རིང་བསྲེལ་ཟློས་ཀྱིས་མི་ལང་བས་ཕྱུར་བུར་གཏམས།ཁྱད་པར་བརྟེན་པའི་རང་བཞིན་འདི་དག་གང་གིས་ཐུགས་བསྐྱེད་ལས་གྲུབ་པའི་བདག་པོའི་
་རྐྱེན་དུ་གྱུར་པ་གྲུབ་དབང་བླ་མ་མཆོག་གི་སྣང་བ་རྙན་འདིའི་ཐུགས་ཀ་ན་སློབ་དཔོན་ཆེན་པོའི་སྐུ་ཚབ་སྲིན་ཐོད་མ་ཁྱད་པར་ཅན་ཞིག་བཞུགས་ཡོད་པས་བྱིན་རླབས་མཆོག་ཏུ་ཆེ་བ་ཡིན་ནོ།།རྟེན་བཞེངས་གྲུབ་པའི་
དེ་མ་ཐག་པར་ཕྱི་ནང་གཞན་གསུམ་རྟེན་འབྲེལ་གནད་གཅིག་པའི་ཉེ་རྒྱུ་ལས།སྣང་བ་དང་སྲིད་པའི་ཆོས་སུ་གྱུར་ཏོ་ཅོག་གཟུང་འཛིན་ཟ་བྱེད་དབུ་མའི་གྲོང་ཁྱེར་གཅིག་ཏུ་ཤར་བའི་ལྟོ་བར་བྱང་ཆུབ་ཀྱི་སེམས་རིན་པོ་ཆེ་རྣམ་པར་
དདག་པ་ནི་རྡོ་རྗེ་ཐེག་པའི་ཉེ་ལམ་རྣམས་ཀྱིའང་བསྒྲུབ་བྱའི་མཐར་ཐུག་པ་ཡིན་ལ།དེའི་ངང་ཚུལ་བླ་ན་མེད་པ་ནི་འདིའོ་ཞེས་འཇིག་རྟེན་ཡོངས་ལ་མཚོན་པར་བྱ་བའི་བྱེད་པ་པོ་ཟླ་བ་ལ་དུས་མི་འཇུག་པའི་སྦྱོར་བ་རྩོམ་པ་དང་ཆབ

གཅིག་པར་ལྷག་པ་ཡེ་ཤེས་ཀྱི་འཁོར་ལོ་དམ་ཚིག་སེམས་དཔའི་ཐུགས་ཀར་བཅུག་པས་རབ་གནས་རང་བཞིན་གྱིས་ཆགས་པའི་རྟེན་འབྲེལ་དུ་གྱུར་ཏོ།།གཞན་ཡང་ལྷ་བཙུན་ནམ་མཁའ་འཇིགས
མེད་ཉེ་རྒྱུའི་སྤྱོད་པ་ལ་གཤེགས་སྐབས་ཀྱི་དམ་ཚིག་གི་ཁ་ཊྭཱཾ་ཀ།གནས་བརྟན་འདུལ་བ་འཛིན་པ་ཀུན་བཟང་འོད་ཟེར་གྱི་གཤེགས་རྟེན་ལ་བཞེངས་པའི་དུས་གསུམ་སངས་རྒྱས་རྣམས་དང་།གཙུག་ལག་ཁང་ལྟེ་བར
གྱཀྱང་རིས་ཀྱི་ཚུལ་དུ་བཞུགས་པ་ནི།དགོན་སྡེ་འདི་ཉིད་ཀྱི་མེ་ཏོག་ཕོག་པའི་ལྷ་སྐལ་དུ་གྱུར་པ་གྲོལ་ཐིག་རིག་འཛིན་གྱི་ལྷ་ཚོགས་དང་།གཏེར་ཁ་གོང་འོག་གཉིས་སུ་མེད་པའི་ཁྱད་གཏེར་ཆེན་པོ་བླ་མ་གསང་བ་འདུས་པ་
གཙོར་གྱུར་ལ་འདོད་ལྷ་སྣ་ཚོགས་མགྲོན་ཐབས་སུ་བཀོད་པ་གུང་གི་ཆ་ལ་བཞུགས་ཤིང་།མགོན་ཁང་སྒོ་གདོང་ན་རྡོ་རྗེ་གཤོག་རྒོད་མའི་སྣང་བརྙན།གཡས་ཕྱོགས་ལ་བསྒྲུབ་ཆེན་བཀའ་བརྒྱད་བདེ་གཤེགས་འདུས་
པའི་དཀྱིལ་འཁོར་གྱི་འཁོར་ལོ་ཆོས་སྐྱོང་སྲུང་མའི་མགྲོན་ཐབས་དང་བཅས་པ།གཡོན་ཕྱོགས་ན་བླ་མ་དགོད་པ་འདུས་པ་ཞི་ཁྲོ་ཡོངས་རྫོགས་ཀྱི་སྣང་བརྙན།ཡས་གཟིགས་རྣམས་ལ་འཇམ་དཔལ་དུས་དགྲའི་དབང
པོ་ནག་པོ་སུམ་སྒྲིལ་གྱི་ལྷ་ཚོགས་དང་།བཅོམ་ལྡན་འདས་དཔལ་རྡོ་རྗེ་ཕུར་པའི་དཀྱིལ་འཁོར་རྣམ་པ་གསུམ་གྱི་འཆར་གཞི་དང་བཅས་པ་རྣམས་རང་བཞིན་སྤྲུལ་པའི་ཞིང་དང་།ཁྱད་པར་དབུས་ཕྱོགས་མེ་རི་འབར་བའི

ངོ་མཚར་གྱི་བཀོད་པ་ཆུ་བུར་དང་བཅས་པའི་མིག་གི་གྲོང་ཁྱེར་ག་ལ་བར་བདེ་བླག་ཏུ་འཇུག་པའི་བྱེད་པ་པོར་གྲུབ་བོ།།སྒོ་གདོང་ན་དགེ་བསྙེན་ཆེན་པོ་རྡོ་རྗེ་ལེགས་པ་ཞེས་མཐུ་སྟོབས་ཀྱི་རུ་མཚོན་དུས་ཀྱི་མེ་ལྕེ་ལས་ཀྱང་ཤུགས་དྲག་པ་དེ་
ཉིད་དགོན་གནས་སྡེ་དང་བཅས་པའི་མེལ་ཚེ་ལ་རིངས་པའི་ཚུལ་གྱིས་བཞུགས་ཤིང་།སྒོ་ཁང་གཡས་གཡོན་འཇིག་རྟེན་སྐྱོང་བ་སྡེ་དང་བཅས་པས་ལེགས་པར་བསྲུང་བའི་ནང་ཁོངས་སུ་གནས་བརྟན་འདུལ་བ་འཛིན་
པཔས་མནྟ་བྷ་དྲ་རྣམ་གཉིས་ཀྱི་དད་བརྩོན་དང་སྙིང་སྟོབས་རྨད་དུ་བྱུང་བས་བསྒྲུབས་པའི་ཆོས་དཀོན་མཆོག་ཡི་གེའི་རྣམ་ཆར་ཤར་བ་སྟོན་པ་བདེ་བར་གཤེགས་པའི་ལུང་གི་ཆོས་འཁོར་ལོ་གསུམ་དང་རྒྱུད་སྡེ་བཞིའི་ངེས་པ་བྱེད་
འགོག་ལམ་གྱི་བདེན་པའི་ངོ་བོར་རྣམ་པ་ཉི་ཤུས་བྱང་ཆུབ་པའི་བདག་ཉིད་ཅན་བཀའ་འགྱུར་རིན་པོ་ཆེ་ཚལ་པ་མའི་རྗེས་སུ་འབྲངས་པ་དང་།དེའི་གནས།ཟབ་པ།བརླིང་བ།དཀྱིལ་ཆེ་བ།གཅིག་ལས་དུ་མ་དང་།
དུ་མ་ལས་གཅིག་ཏུ་འཆར་བཟོད་པའི་དཀའ་བའི་གནས་རྣམས་སེམས་ཅན་གྱི་མོས་པ་དང་འཚམས་པར་འཛམ་བུའི་གླིང་མཛེས་པར་བྱེད་པའི་རྒྱན་དྲུག་གམ་མཆོག་བརྒྱད་ལ་སོགས་པའི་པཎ་གྲུབ་རྣམས་ཀྱིས་དོན་བཟང
འོ།ཚིག་འབྲུ་བཟང་པོ།མ་འདྲེས་པ་ལ་སོགས་མདོར་ན་འཆོས་སྐྱོབ་གཉིས་ཀྱི་ཡོན་ཏན་དང་ལྡན་པར་བཀྲལ་བའི་བསྟན་འགྱུར་རིན་པོ་ཆེ།དགེ་འདུན་འདུས་པའི་དབུས་ན་ལྷམ་མེར་མཛེས་པ་ཡིན་ལ།སེང་གཡབླས

གུང་གི་ཆའི་ལྡེབས་བྲིས་ལ་བཅོམ་ལྡན་ཐུབ་པའི་དབང་པོ་ལ་གཡས་གཡོན་དུ་སངས་རྒྱས་སུམ་ཅུ་སོ་ལྔ་པ་མཛེས་པ།ཕུན་ཚུན་གཉིས་ལ་ཤཱཀྱ་ཐུབ་པའི་བསྟན་པ་ལ་བསྐལ་པའི་བར་དུ་བྱ་བ
ལྷག་པར་བྱས་པ་འཕགས་པའི་གནས་བརྟན་ཆེན་པོ་བཅུ་དྲུག།ལྷ་མགྲོན་དུ་དགོན་སྡེ་འདི་ཉིད་ཀྱི་རིག་ཀྱི་ཅོད་པན་སྤྲུལ་པའི་གཏེར་སྟེན་ཆེན་པོ་པྲཛྙཱའི་ཞབས་གདུང་རབས་བརྒྱུད་མར་བཀའ་དྲིན་གཞལ་གྱིས་མི་ལང་བའི་བསྟན
པའི་སྦྱིན་བདག་ཆེན་པོ་ཟ་ཧོར་རིགས་ཀྱི་མྱུ་གུ་གསར་པ་རྒྱལ་དབང་ལྔ་པ་ཆེན་པོ་དང་།།གང་གི་ཡབ་མེས་འཕྱོང་རྒྱས་ཞབས་དྲུང་ཧོར་བསོད་ནམས་དར་ཞིང་རྒྱས་པའི་ཉིན་བྱེད།སྔགས་རྒོད་ལོག་ཏྲི་པཱ་ལ།རྟ་མགྲིན་
དྲེགས་པ་ཟིལ་གནོན།།དེ་དག་དང་ཤིན་ཏུ་ཉེ་བར་གྲུབ་བརྒྱ་ལྷ་ཁང་གྱང་རིས་རྣམ་འགྱུར་བདེ་བ་དང་བཅས་པས་མཛེས་པར་བྱས་སོ།།གཙུག་ལག་ཁང་གི་སྟེང་ན་སྤྲུལ་པའི་སྐུ་ངག་དབང་བློ་བཟང་པདྨའི་
དགོངས་རྫོགས་སུ་བཞེངས་པའི་བླ་མ་ལྷ་ཁང་གི་རྟེན་གཙོར་དཔལ་ཨོ་རྒྱན་ཆོས་ཀྱི་རྒྱལ་པོའི་སྣང་བརྙན།གཡས་གཡོན་དུ་རྒྱུད་ལུང་མན་ངག་གསུམ་གྱི་བསྟན་པའི་འབྱུང་ཁྲུངས་རྒྱ་གར་གྱི་རིག་འཛིན་བརྒྱད།
སྦྲུལ་སྐུ་རིན་པོ་ཆེ་དེ་ཉིད་ཀྱི་སྣང་བརྙན་དང་བཅས་པ་རིང་བསྲེལ་རྣམ་པ་བཞིས་ཕྱུར་བུར་གཏམས་ཤིང་།བྱེ་བྲག་ཏུ་རྟེན་གཙོའི་ནང་གཟུངས་ཀྱི་གཙོ་བོར་རྒྱུད་སྡེ་རབ་འབྱམས་ཀྱི་གསང་བ་འཛིན་པ་ཆེན་པོ་བྱང་ཆུབ་

སེམས་དཔའ་རྡོ་རྗེ་ཆོས་ཀྱི་སྣང་བརྙན་རྡོ་རྗེའི་འདག་པ་ཀླུ་འཇིམ་ལས་གྲུབ་པ་ཁྱད་པར་ཅན་བཞུགས་པས་བྱིན་རླབས་མཆོག་ཏུ་ཆེ་བ་ཡིན་ལ།གྱང་རིས་གུང་གི་ཆ་ལ་རྒྱལ་བ་རིགས་ལྔ།གཡས་ཕྱོགས་སུ་གུང་ཐང
ལ་ཁར་ལྷ་སྲས་རྗེ་འབངས་ལ་སྩལ་པའི་བསམ་པ་ལྷུན་གྲུབ་མ་ཡིད་བཞིན་ནོར་བུ་ལྟ་བུའི་མན་ངག་བཅུ་གསུམ་དང་།གཡོན་ཕྱོགས་ན་དཔལ་ཨོ་རྒྱན་ཆེན་པོའི་རྣམ་པར་བསྡུས་པ་སིནྡྷུ་རྒྱ་མཚོ་མའི་ཞིང་བཀོད།སྒོ་
གདོང་གཡས་གཡོན་ན་སངས་རྒྱས་སུམ་ཅུ་སོ་ལྔ་མཚན་དང་དཔེ་བྱད་རྒྱ་མཚོའི་དཔལ་དུ་འབར་ཞིང་།དེ་ལྟ་བུའི་རྟེན་དང་བརྟེན་པའི་རང་བཞིན་སྡེ་རིས་དཀོར་ཆ་དང་བཅས་པ་བསྲུང་ཤིང་ཚར་གཅོད་རྗེས་འཛིན་གྱི་
ཕྲིན་ལས་ལ་མངའ་བརྙེས་པའི་དམ་ཅན་ཆོས་སྐྱོང་རྣམས་ཀྱི་ཕོ་བྲང་རབ་ཏུ་བརྔམས་པས་རླུང་ལྷའི་ཕྱོགས་མཛེས་པར་བྱས་པའི་དབུས་སུ་དྲེགས་པའི་སྟོང་སྲོག་རྟུལ་དུ་དབབ་པ་དང་།འབོད་ཟད་གསད་པའི་བརྟུལ་
ཞུགས་ལ་རང་བྱན་ཆུད་པའི་སྔགས་འཆང་ཆེན་པོ་ཧཱུཾ་ཆེན་ཀཱ་ལས་བླ་རྡོ་སྲོག་འཁོར་དང་བཅས་པ་ཕྱག་བལྟར་གྱིས་བསྐྲུན་ཞིང་།དགའ་ཆགས་པ་དཔྱོད་ལྡན་དྲན་པའི་དབང་པོས་ཡོན་སྦྱར་ཏེ་གྱ་ཚོམ་གྱི་སྦྱོར་བ
ལ་གོམ་པ་འདོར་བའི་སྐབས་བཅད་ནས་དཔལ་ཡེ་ཤེས་ཀྱི་མགོན་པོ་མ་ནིང་ནག་པོའི་རྟེན་མདོས་སྒྲོས་གཙང་བ་དང་།ཤ་རུ་དར་འཕྱར་ལ་བརྟེན་པའི་བཙན་རྒོད་འབར་བའི་བླ་རྡོ་མན་ངག་གི་གནད་དང་ལྡན་པ།གཞན་

ཡང་དྲེག་པ་རང་བཞིན་གྱིས་ཆགས་པའི་དམ་ཚིག་གིས་བྲིས་སྐུ་དང་།ཞལ་བརྙན།ཕྱག་མཚན་ལ་སོགས་པའི་སྐུ་གསུང་ཐུགས་ཀྱི་དབྱིག་ཏུ་རྡོ་རྗེའི་ཆོས་སྐྱོང་རྣམས་འདུ་འབྲལ་མེད་པར
བཞུགས་ནས་ཕྲིན་ལས་རྣམ་པ་བཞི་པ་དེ་བླག་ཏུ་འགྲུབ་པ་ཡིན་ནོ།།དེ་ལྟར་ཐེག་མཆོག་དཔལ་གྱི་རི་བོའི་གཙུག་ལག་ཁང་རྟེན་དང་བརྟེན་པར་བཅས་པ་འདི་དག་རྒྱལ་བའི་བསྟན་པ་རིན་པོ་ཆེ་སྤྱི་དང་བྱེ་བྲག་ཐེག
མཆོག་འོད་གསལ་སྙིང་པོའི་སྒྲུབ་བརྒྱུད་ཀྱི་རིང་ལུགས་བླ་ན་མེད་པ་ཉམས་པ་མེད་ཅིང་འགྲོ་བ་ལྷ་དང་བཅས་པའི་ཕན་པ་དང་བདེ་བའི་འཇུག་ངོགས་གཅིག་ཏུ་སྤྱན་ནེ་ལྷ་མ་མེར་གསལ་བ་ལ།ཁྱད་གཞི་དུ་མའི་བློ
ས་ཁྱད་ཆོས་ཉིད་དུ་བསྔགས་པར་འོས་པའི་ཚུལ་ཡང་ལྷ་ཙུ་སྒྱུ་མའི་རྣལ་འབྱོར་གྱིས།རྒྱལ་བ་ཀུན་འདུས་པདྨས་ལུང་བསྟན་པའི།།བསིལ་ལྗོངས་འཁོར་ལོ་ལྔ་ལྡན་པདྨོའི་ཞིང་།།ཟ་ཧོར་རིགས་ཀྱི་རྒྱལ་ཁབ་
མངོན་མཐོའི་དཔལ།།ཚངས་དང་བརྒྱ་བྱིན་འབྱོར་པས་མངོན་ཕྱུག་པའི།།མཆོད་པའི་ཞིང་མཆོག་དམ་པ་པདྨ་རི།།ཞེས་དང་།ངོ་མཚར་རྣམ་བཀྲའི་འོད་ཟེར་བརྒྱ་ཕྲག་གིས།།བཻ་ནུར་ཁང་བཟངས་མོག
པོར་སྐྱེངས་བྱེད་པའི།།གཙུག་ལག་དེ་ན་གཞུང་ལུགས་རྒྱ་མཚོའི་གཏེར།།དམར་སེར་རལ་གྲི་འཛིན་དངོས་མཁས་པའི་དབང་།།བརྒྱ་ཕྲག་བྱེ་བ་འདུ་བའི་ཁང་བཟང་འདི།།རྒྱ་བོད་སྐད་གཉིས་སྨྲ་བའི་དབང

པོ་མཆོག།རྣམ་པར་སྣང་མཛད་མཆོག་སྦྲུལ་པྲཛྙཱའི་མཚན།།གྲུབ་བརྙེས་པདྨ་དངོས་དེས་བྱིན་བརླབས་ཤིང་།།རྣམ་མང་ཐེག་པའི་རྩེན་འོད་གསལ་བ།།རྡོ་རྗེ་སྙིང་པོ་མཆོག་གསང་སྙིང་པོའི་བསྟན།
བླ་མེད་སྙིང་པོ་དོན་གྱི་ཆོས་དབྱིངས་མཛོད།།འཆད་ཉན་སྒོམ་དང་སྨིན་གྲོལ་གྲུབ་ཐོབ་གླིང་།།ཉི་འོག་འཇིག་རྟེན་འདི་ན་འགྲན་བྲལ་བའི།།དྲི་མེད་འོད་ཟེར་བཟང་པོའི་ལེགས་བཤད་བསྟན།།ཚིག་གཅིག་
ལན་བརྒྱར་ཐོས་ཀྱང་མི་ངོམས་པའི།།གཞུང་ལུགས་བརྒྱ་ཕྲག་འཛིན་པའི་པཎ་ཆེན་གླིང་།།ལྷ་ཡི་དྲང་སྲོང་མཆོག་ལ་ཅོ་འདྲི་བ།།གྲུབ་རི་འདི་ནི་རབ་འབྱམས་མཁས་པའི་གླིང་།།རྒྱུ་ཆོས་རྒྱུ་འབྲས་ཐེག་པར
ལུས་ངག་སྦྱངས།།འབྲས་བུ་གསང་ཆེན་སྒོར་ཞུགས་བསྐྱེད་རྫོགས་སྒོམ།།རང་རིག་གདོད་མའི་གཞིར་གཟིམས་ཆོས་ཉིད་ཟད།།ཕོ་བྲང་འདི་ནི་ཆོས་ཟད་བློ་འདས་གླིང་།།རྩ་དག་དབུ་མའི་དབྱིངས་ནས་སྣང
བཞི་རྫོགས།།རླུང་དག་ཆོས་དབྱིངས་དང་ནས་སྒྲ་བརྗོད་དག།ཐིག་ལེ་གདོད་མའི་གཞི་ལ་འཕོ་འགྱུར་བྲལ།།གྲུབ་རི་འདི་ནི་འཇའ་ལུས་འོད་གསལ་གླིང་།གར་དབྱངས་ཐིག་དང་རིག་པའི་གནས་ལྔ་
སོགས།།མི་ཟད་ཤེས་བྱའི་དཀྱིལ་འཁོར་ཉ་རྒྱས་ཤིང་།།དྲག་སྔགས་མཐུ་སྟོབས་ཟེར་གྱིས་རྒོལ་ངན་འཇོམས།།གྲུབ་རི་འདི་ནི་སྔགས་ནག་མཐུ་རྩལ་གླིང་།།འདི་ན་དྲི་བཟང་སྤོས་སྤྲིན་འཁྱིལ་བའི

དབུས།།འཇའ་ཟེར་མདངས་ནང་དཔའ་བོ་མཁའ་འགྲོ་དང་།།རིག་འཛིན་པདྨའི་དག་སྣང་རྒྱུན་མི་འཆད།།གྲུབ་རི་འདི་ནི་དག་པ་མཁའ་སྤྱོད་གླིང་།།ཞེས་རྡོ་རྗེའི་གླུས་ཆེད་དུ་བརྗོད་
པའི་གནས་ལ་སྤྲོབ་དང་།མོས་གུས་ཀྱི་ལང་ཚོམ་རྙིངས་ཤིང་།བསྟི་སྟང་དང་རི་མོར་བྱ་བའི་གེ་སར་མཆོག་ཏུ་འཛུམ་པས་དགེ་ཚོགས་རིན་པོ་ཆེའི་གྲོང་ཁྱེར་དམ་པ་རྨད་དུ་བྱུང་བར་འཇུག་པ་དང་ཆབ་གཅིག།
ཚོགས་གཉིས་སྤྲིན་གྱི་དུམ་བུ་བསྔོ་བ་དམ་པའི་ཞགས་པས་འཆིང་བ་ལ་སུ་ཞིག་སྤྲོ་བ་བརྟས་པ་དེ་ནི་བཤེས་གཉེན་དམ་པས་ཟིན་པའི་ཁྱད་པར་གྱི་ཆོས་བླ་ན་མེད་པ་ལགས།།ཞེས་པ་འདི་ནི་ཆོས་ཁྲིམས་པ་
བློགསལ་དབང་པོ་པདྨ་ཀུན་གསལ་དང་།དཀོན་གཉེར་ཕྲིན་ལས་དཔལ་འབྱོར་ཟུང་གིས་ལྷ་རྫས་ཀྱི་མེ་ཏོག་དང་བཅས་ཏེ་འབད་པ་ཆེན་པོས་བསྒྲལ་བའི་ངོར།དཔལ་གྱི་རི་བོའི་ས་འཛིན་གྱི་སྤོ་ལ་འདུས་པའི་
ཚོམ་བུ་འདི་ཉིད་ཆགས་ནས་ཟླ་བའི་ཕུང་པོ་དྲང་སྲོང་བཀྲ་ཤིས་འོད་དཀར་ཅན་དུ་སླེབ་པ་བི་རོ་དྷའི་ལོ་ལེགས་བྲིས་ཀྱི་བདེན་ཚིག་གྲུབ་པའི་དྲང་སྲོང་ཆེན་པོ་རྀ་ཥི་ས་མཱ་མ་ཀཱིའི་ཀླུང་ཐམས་ཅད་ལ་ཡན་ལག་བརྒྱད་ལྡན་
གྱི་གྱི་ནུས་པ་སྟེར་བ་ལ་མངོན་དུ་ཕྱོགས་པའི་ཚེ།དཔལ་ཨོ་རྒྱན་ཆོས་ཀྱི་རྒྱལ་པོ་ཡབ་ཡུམ་གྱིས་རྗེས་སུ་བཟུང་བའི་རྫོགས་ཆེན་པ་མཁྱེན་བརྩེའི་འོད་ཟེར་གྱིས་ཀུན་མཁྱེན་ཤནྟ་པུ་རི་པ་ལ་མི་བསླུ་བར་ངེས་པའི་

དད་པཔ་བརྟན་པོས་ཀུན་ནས་བསླངས་ཏེ་པདྨ་འོད་གསལ་ཐེག་མཆོག་གླིང་དུ་སྦྱར་བའི་ཡི་གེ་པ་ནི་འཇིགས་སྐྱོབ་དང་ལེགས་སྨོན་ཙམ་མ་ཡིན་པར་ངེས་པར་འབྱུང་བའི་བློས་